Koronavirus nafaqat keksalar, balki ayrim toifadagi yoshlar uchun ham xavfli. Bu qanday toifa?

Rossiya federal tibbiy-biologik agentligi ilmiy-klinik markazi olimlari koronavirus infeksiyasi og`ir kechadigan yoshlar toifasini aniqladi. Bu haqda taniqli teledoktor Elena Malisheva manbasiga asoslanib xs.uz xabar berdi.U asosan keksalar koronavirus xatar guruhiga kirsalar-da, og`ir holatlar yoshlar o`rtasida uchrashi mumkinligini ham eslatib o`tdi. Misol uchun, Moskvada virusga chalinganlarning qariyb yarmi yoshlardir. Ularning bir qismi jonlantirish bo`limida o`pkada sun`iy havo aylantirish(PSR) apparatiga ulangan.
Malishevaning aytishicha, kasallikni og`ir o`tkazishga moyil toifaga qandli diabet, yurak etishmovchiligi, semirishdan aziyat chekayotgan yoshlar kiradi.
Teledoktor bunday bemorlar ko`p ekanligini qo`shimcha qilar ekan, izolyasiya rejimiga rioya etish lozimligiga chaqirdi. Chunki bu kasallik og`ir kechishi mumkin bo`lgan insonlar va shundoq ham hozir og`ir yuklanishdagi shifokorlarga virusni yuqtirmaslik uchun o`ta muhimdir.
Bundan oldin xitoylik olimlar koronavirusga chalingan bemorlarning qon guruhlari haqidagi ma`lumotni e`lon qilgan edi. Unga ko`ra tojdor virus eng ko`p ikkinchi, eng kam to`rtinchi qon guruhida aniqlangan.